Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 22

b) Technikai jelek, jelzések 4 óra Elektromos készülékek piktogramjai és adatai (feszültség, teljesítmény, fordulatszám, figyelmeztető jelzések és kezelőszervek jelzései). Ruházaton lévő adatok és piktogramok (összetétel, tisztíthatóság, vízállóság, kezelés). Gépjárművek adatai (motor űrtartalom és teljesítmény, motorolaj tulajdonságainak jelzése, izzólámpák jelzései, gumi levegőnyomásának jelzése, gumi és keréktárcsa méretei). Készülékek használati utasításainak felhasználásával kiscsoportokban adatokat, jeleket gyűjtenek a tanulók. Külön-külön oszlopba írják azokat, amelyeket értenek, és azokat, amelyeket nem értenek. Majd lapot cserélnek, és próbálják a „nem értett” oszlopban megmagyarázni az adatokat. A megmaradó „nem értem” elemeket felkutatják a könyvtárban, vagy az interneten, esetleg szaküzletben. Saját ruházat és/vagy ruhaneműk termékismertető jelzéseinek felhasználásával összegyűjtik a tanulók, hogy milyen jelek használatosak, majd értelmezik azokat (milyen következtetéseket vonnak le, mit lehet és nem lehet tenni egy ruhaneművel). Frontális bemutató: a teljesítmény mérőszámai (LE és újabban kW) és átváltásuk, azok adóvonzata (annak bemutatása, hogy miért fontos ez). A tanulók előzetes ismereteinek felhasználásával a motorolaj tulajdonságainak bemutatása, fajtái és a csomagoláson látható viszkozitási jellemzők leírása – tanulói prezentációk. Hasonló gyakorlat lehet egy másik csoportnak a gépjárműizzók jellemzőinek leírása (teljesítmény, feszültség, foglalat, típus stb.), valamint a gumiabroncsok és keréktárcsák méretezése, jellemzői (max. sebesség, évszak, forgásirány). Kiemelt fejlesztési feladatok Énkép, önismeret A tanulás tanítása Felkészülés a felnőttlét szerepeire Gazdasági nevelés Műveltségi területek Magyar nyelv és irodalom Élő idegen nyelv Informatika Matematika Művészetek Ember a természetben Életvitel és gyakorlati ismeretek

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes